wickkiey/tamil-wikipedia-chunked huggingface dataset:
# செல்லதுரை

## திரைப்படவியல்

; படங்கள்  
- *தூறல் நின்னு போச்சு* (1982)
- *சின்ன பசங்க நாங்க* (1992)
- *அம்மா வந்தாச்சு* (1992)
- *ஒண்ணா இருக்க கத்துக்கணும்* (1992)
- *ராஜகுமாரன்* (1994)
- *தோழர் பாண்டியன்* (1994)
- *சத்தியவான் (திரைப்படம்)* (1994)
- *திருமூர்த்தி (திரைப்படம்)* (1995)
- *காந்தி பிறந்த மண்* (1995)
- *சீதனம் (திரைப்படம்)* (1995)
- *புதுநிலவு* (1996)
- *கட்டபஞ்சாயத்து (திரைப்படம்)* (1996)
- *அவதார புருஷன்* (1996)
- *சக்தி* (1997)
- *வாய்மையே வெல்லும் (திரைப்படம்)* (1997)
- *தாலி புதுசு (திரைப்படம்)* (1997)
- *பொங்கலோ பொங்கல்* (1997)
- *தடயம்* (1997)
- *மூவேந்தர் (திரைப்படம்)* (1998)
- *அண்ணன்* (1999)
- *நேசம் புதுசு* (1999)
- *சுந்தரி நீயும் சுந்தரன் நானும்* (1999)
- *கண்ணன் வருவான் (2000 திரைப்படம்)* (2000)
- *சிம்மாசனம் (2000 திரைப்படம்)* (2000)
- *உள்ளம் கொள்ளை போகுதே* (2001)
- *ஸ்டார்* (2001)
- *ஸ்ரீ* (2002)
- *நைனா* (2002)
- *சொக்கத்தங்கம் (திரைப்படம்)* (2003)
- *சாமி (திரைப்படம்)* (2003)
- *பீஷ்மர் (2003 திரைப்படம்)* (2003)
- *வின்னர்* (2003)
- *வடக்கு வாசல் (திரைப்படம்)* (2003)
- *காதல் கிறுக்கன்* (2003)
- *என்னவோ புடிச்சிருக்கு* (2004)
- *சேட்டை* (2004)
- *ஜோர் (திரைப்படம்)* (2004)
- *பதவி படுத்தும் பாடு* (2005)
- *வரப்போகும் சூரியனே* (2005)
- *முதல் ஆசை* (2005)
- *அன்பே வா* (2005)
- *ஆவணித் திங்கள்* (2006)
- *மணிகண்டா* (2007)
- *பிறகு* (2007)
- *கி. மு (திரைப்படம்)* (2008)
- *சிரித்தால் ரசிப்பேன்* (2009)
- *மம்பட்டியான் (2011 திரைப்படம்)* (2011)
- *கில்லாடி* (2015)
- *மாரி* (2015)  
; தொலைக்காட்சி  
- *கனா காணும் காலங்கள்* (2006 - 2009)
# டி. கே. கலா

**டி. கே. கலா** (*T. K. Kala*) என்பவர் இந்தியப் பின்னணிப் பாடகியாவார். இவர் தமிழ், கன்னடம், தெலுங்கு ஆகிய மொழிகளில் பாடுகிறார். தமிழ் படங்கள் துணைப் பாத்திரங்களிலும், பின்னணிக் குரல் நடிகையாகவும் உள்ளார். கலா 2006 இல் கலைமாமணி விருதைப் பெற்றார். கலா நடிகை சண்முகசுந்தரியின் மகளாவார்.
# டி. கே. கலா

## தொழில்

நடிகை சண்முகசுந்தரியின் மகளான கலா இசையில் நன்கு பயிற்சி பெற்றவராக இருந்தார். மேலும் இவர் குழந்தை நட்சத்திரங்கள் இடம்பெறும் பாடல்களைப் பாட வழக்கமான தேர்வாக இருந்தார். ஏ. பி. நாகராஜனால் இவர் கவனிக்கப்பட்டபோது தனது தொழிலில் முக்கிய முன்னேற்றத்தைப் பெற்றார். "அகத்தியர்" படத்தில் "தாயிற் சிறந்த கோயிலும் இல்லை" என்ற பாடலைப் பாடி அறிமுகமானார். *கில்லி* (2004) இல் பிரகாஷ் ராஜின் தாயாக நடித்து திரைப்பட நடிகையாக அறிமுகமானார்.
# டி. கே. கலா

## திரைப்படவியல்

| 2004 | *கில்லி* | முத்துப்பாண்டியின் தாய் |  |
| --- | --- | --- | --- |
| 2005 | *கஸ்தூரி மான்* |  |  |
| 2006 | *வெயில்* |  |  |
| 2008 | *குருவி* | பார்வதி, வேலுவின் தாய் |  |
| *பிரிவோம் சந்திப்போம்* | மீனாட்சி, நடேசனின் தாய் |  |  |
| 2009 | *நீ உன்னை அறிந்தால்* | கோபாலின் தாய் |  |
| 2010 | *மகிழ்ச்சி* |  |  |
| 2014 | *காடு* | வேலுவின் தாய் |  |
| 2015 | *ஐ* | லிங்கேசனின் தாய் | } |
# அன்வர் அகமது

**அன்வர் அகமது** (Enver Ahmed) (1909-1992), (புனைப் பெயர் **அகமது)** என்பவர் இந்திய கேலிச்சித்திர ஓவியர் மற்றும் *இந்துஸ்தான் டைம்ஸில்* தலைப்பாகை, தொப்பை வயிறு கொண்ட புகழ்பெற்ற சந்து என்ற கேலிச்சித்திர மைய பாத்திரப் படைப்பை உருவாக்கியவர் ஆவார்.
# அன்வர் அகமது

## வாழ்க்கை மற்றும் தொழில்

அகமது 1909 ஆண்டில் ராவல்பிண்டியில் (அந்நாளைய இந்தியாவில்) பிறந்தார். லாகூரில் உள்ள அரசு கல்லூரியில் அறிவியல் பட்டம் பெற்றார். லக்னோவில் உள்ள தி பயனியரின் விளம்பரப் பிரிவில் சேருவதற்கு முன்பு அவர் ஒரு சர்க்கரை ஆலையில் பணியாற்றினார். அவரது திறமையை ஆசிரியரான டெஸ்மண்ட் யங் கண்டுபிடித்தார், மேலும் அவர் செய்தித்தாள் கேலிச்சித்திரக்காரர் ஆனார். 'தி பயனியர்' பிரித்தானிய சார்புடைய ஒரு பத்திரிக்கை என்பதால், அகமது இறுதியில் தி டான் நாளிதழில் பணியாற்ற முடிவு செய்தார், அங்கு அவர் முஸ்லீம் லீக்கை ஆதரித்த செய்தித்தாளின் அரசியலில் நிம்மதியாக இருக்கவில்லை.  
1946 ஆம் ஆண்டில், அகமது *இந்துஸ்தான் டைம்ஸுக்கு* சென்றார், அங்கு அவர் அங்கு முன்னதாகப் பணியாற்றிய கே. சங்கருக்குப் பின்னவராகச் சேர்ந்தார். கேலிச்சித்திரக்காரர் கமல் சர்க்காருடன் இணைந்து, 1946 மற்றும் 1950 ஆண்டுகளுக்கு இடையிலான காலம் அகமதுவை உச்சத்திற்கு கொண்டு சென்றன. அவர் ஆர்வத்துடன் கவனிக்கப்பட்டார். அவரது கேலிச்சித்திரங்கள் ஒரு குறிப்பிட்ட அரசியல் நோக்கத்திற்கு உதவியது. 1947 ஆம் ஆண்டில், அகமது தனது கேலிச்சித்திரங்களில் முஸ்லீம் லீக்கை விமர்சித்தது இசுலாமிய அடிப்படைவாத குழுக்களின் அச்சுறுத்தல்களுக்கு வழிவகுத்தது. *தி இன்டிபென்டன்ட்* பத்திரிகையின் அவரது இரங்கலுரையின் படி, மகாத்மா காந்தி தவிர வேறு யாரும் அகமதுவை உடனடியாக இந்தியாவை விட்டு வெளியேற அறிவுறுத்தவில்லை. அதன்படி, அகமது இங்கிலாந்து சென்றார், அங்கு அவர் தனது செய்தித்தாள் பங்களிப்பைத் தொடர்ந்து செய்து வந்தார். அவர் 1948 ஆம் ஆண்டில் இந்தியா திரும்பினார் மற்றும் 1961 இல் ஓய்வு பெறும் வரை செய்தித்தாளின் முன்னணி கேலிச்சித்திரக்காரராக இருந்தார், அதன்பிறகு அவர் தனது நகைச்சுவைப் படைப்பு 'சந்து' மூலம் தனது தொடர்பைத் தொடர்ந்தார். கேலிச்சித்திரக்காரர் ஈ.பி. உன்னியின் கூற்றுப்படி, இந்த மண் சார்ந்த கதாபாத்திரம், இடுப்பில் உடையணிந்து, அகமதுவின் நண்பரின் மாதிரியாக வடிவமைக்கப்பட்டுள்ளது, இது ஒரு இந்திய கேலிச்சித்திரக்காரரின் 'முதல் பிரபலமான சமூக நகைச்சுவை' ஆகும்.
# அன்வர் அகமது

## அகமது எழுதிய புத்தகங்கள்

அகமது (1951). *அஹ்மதின் பொலிட்டிகல் பாட்-பவுரி: கேலிச்சித்திரக்காரர் கள் மற்றும் அவர்களின் கதாபாத்திரங்களின் தொகுப்பு* . சி.ராஜகோபாலாச்சாரியின் முன்னுரையுடன் இந்துஸ்தான் டைம்ஸ் பத்திரிக்கையால் 1951 ஆம் ஆண்டில் வெளியிடப்பட்டது.
# இரமாபாய் பீம்ராவ் அம்பேத்கர்

**இரமாபாய் பீம்ராவ் அம்பேத்கர்** (Ramabai Bhimrao Ambedkar) (7 பிப்ரவரி 1898 - 27 மே 1935; இரமாய் அல்லது தாய் இரமா என்றும் அழைக்கப்படுகிறார்) பி.ஆர்.அம்பேத்கரின் முதல் மனைவியாவார். இவர் தனது உயர் கல்வியையும் தனது உண்மையான திறனையும் தொடர உதவுவதில் ஆதரவாக இருந்ததாகக் அம்பேத்கர் கூறினார். இவர் பல வாழ்க்கை வரலாற்று திரைப்படங்கள் மற்றும் புத்தகங்களில் இடம்பெற்றவர். இந்தியா முழுவதும் பல அடையாளங்களுக்கு இவரது பெயரிடப்பட்டுள்ளன.
# இரமாபாய் பீம்ராவ் அம்பேத்கர்

## ஆரம்ப கால வாழ்க்கை

இரமாபாய் ஒரு ஏழைக் குடும்பத்தில் பிக்கு தத்ரே (வலங்கர்) மற்றும் ருக்மிணி ஆகியோருக்குப் பிறந்தார். இவர் தனது மூன்று சகோதரிகள் மற்றும் ஒரு சகோதரர் சங்கருடன் வனந்த் கிராமத்திற்கு அருகிலுள்ள மகாபுரா வட்டாரத்தில் வசித்து வந்தார். இவரது தந்தை தபோல் துறைமுகத்திலிருந்து கூடை மீன்களை சந்தைக்கு கொண்டு சென்று வாழ்வாதாரத்தை சம்பாதித்தார். இவர் சிறுமியாக இருந்தபொழுது இவரது தாயார் இறந்தார். பின்னர், தந்தையும் இறந்த பிறகு இவரது மாமாக்கள் குழந்தைகளை தங்களுடன் மும்பைக்கு அழைத்துச் சென்றனர்.
# இரமாபாய் பீம்ராவ் அம்பேத்கர்

## திருமணம்

இரமாபாய் 1906 ஆம் ஆண்டில் மும்பையின் பைகுல்லாவின் காய்கறி சந்தையில் மிகவும் எளிமையான விழாவில் அம்பேத்கரை மணந்தார். அப்போது, அம்பேத்கருக்கு 15 வயது, இரமாபாய்க்கு ஒன்பது வயது. அம்பேத்கர் இவரை பாசமாக "இராமு", என்றும், இவர் அம்பேத்கரை "சாகேப்" என்று அழைத்துக் கொண்டனர். இவர்களுக்கு யசுவந்த், கங்காதர், ரமேசு, இந்து (மகள்) மற்றும் இராசரத்னா ஆகிய ஐந்து குழந்தைகள் இருந்தனர். யசுவந்த் (1912-1977) தவிர, மற்ற நான்கு பேரும் தங்கள் குழந்தை பருவத்திலேயே இறந்தனர்.
# இரமாபாய் பீம்ராவ் அம்பேத்கர்

## இறப்பு

இரமாபாய் 1935 மே 27 அன்று மும்பையின் தாதர், இந்து காலனியில் உள்ள இராசகிருகத்தில் நோய்வாய்பட்டு இறந்தார். இவர் அம்பேத்கரை மணந்து 29 ஆண்டுகள் ஆகியிருந்தது.
# இரமாபாய் பீம்ராவ் அம்பேத்கர்

## கணவரின் கடமை

1941 இல் வெளியிடப்பட்ட பி.ஆர்.அம்பேத்கரின் "பாக்கித்தான் பற்றிய எண்ணங்கள்" என்ற புத்தகம் இரமாபாய்க்கு அர்ப்பணிக்கப்பட்டது. முன்னுரையில், அம்பேத்கர் தன்னை ஒரு சாதாரண பிவா அல்லது பீமாவிலிருந்து டாக்டர் அம்பேத்கராக மாற்றியமைத்ததைப் பாராட்டுகிறார்.
# இரமாபாய் பீம்ராவ் அம்பேத்கர்

## செல்வாக்கும் பிரபலமான மரபும்

ராம் நாத் கோவிந்த், மகாராட்டிராவில் உள்ள புனேவில் இரமாபாய் அம்பேத்கரின் சிலையை 2018 மே 30 அன்று திறந்து வைத்தார்]]
இரமாபாயின் வாழ்க்கை பின்வருவனவற்றில் இடம்பெற்றுள்ளது:
# இரமாபாய் பீம்ராவ் அம்பேத்கர்

## செல்வாக்கும் பிரபலமான மரபும்

### திரைப்படங்கள், தொலைக்காட்சிகள் மற்றும் நாடகம்

- இரமாய்'', அசோக் கவாலி இயக்கிய 1992 நாடகம் மேடையிடப்பட்டது
- விஜய் பவார் இயக்கிய 1990 ஆம் ஆண்டு மராத்தி திரைப்படமான *பீம் கர்ஜனா*, இரமாபாய் அம்பேத்கர் கதாபாத்திரத்தில் பிரதாமா தேவி நடித்திருந்தார்
- *யுக்புருஷ் டாக்டர் பாபாசாகேப் அம்பேத்கர்*, 1993 மராத்தி&nbsp;சசிகாந்த் நாலவாடே இயக்கியுள்ள இந்த படத்தில், இரமாபாய் அம்பேத்கர் கதாபாத்திரத்தில் சித்ரா கொப்பிகர் நடித்திருந்தார்
- டாக்டர் பாபாசாகேப் அம்பேத்கர், 2000 ஆங்கிலம்&nbsp;ஜபார் படேல் இயக்கிய படம், இரமாபாய் அம்பேத்கர் கதாபாத்திரத்தில் சோனாலி குல்கர்னி நடித்திருந்தார்
- *டாக்டர் பி.ஆர்.அம்பேத்கர்*, 2005 கன்னடம்&nbsp;சரன்குமார் கபூர் இயக்கிய படம், இரமாபாய் அம்பேத்கர் கதாபாத்திரத்தில் தாரா அனுராதா நடித்திருந்தார்
- பிரகாஷ் ஜாதவ் இயக்கிய 2011 மராத்தி திரைப்படமான இரமாபாய் பீம்ராவ் அம்பேத்கர், இரமாபாய் அம்பேத்கர் வேடத்தில் நிஷா பருலேக்கர் நடித்திருந்தார்
- இரமாபாய், 2016 கன்னடம்&nbsp;எம்.ரங்கநாத் இயக்கிய படம், இரமாபாய் அம்பேத்கர் கதாபாத்திரத்தில் யக்னா ஷெட்டி நடித்திருந்தார்.
- இந்தி தொலைக்காட்சித் தொடரான "டாக்டர் அம்பேத்கர்" டி.டி. நேசனலில் ஒளிபரப்பப்பட்டது
- சோனி மராத்தியில் ஒளிபரப்பப்பட்ட மராத்தி தொலைக்காட்சித் தொடரான *கர்ஜா மகாராஷ்டிரா* (2018–19).
- டாக்டர். பாபாசாகேப் அம்பேத்கர்: மகாமன்வாச்சி கௌரவ்கதா (2019), மராத்தி தொலைக்காட்சித் தொடர் ஸ்டார் பிரவாவில் ஒளிபரப்பானது. சிவானி ரங்கோல் இரமாபாய் அம்பேத்கராக நடித்திருந்தார்
# இரமாபாய் பீம்ராவ் அம்பேத்கர்

## செல்வாக்கும் பிரபலமான மரபும்

### புத்தகங்கள்

- 'இரமாய், யசுவந்த் மனோகர் எழுதியது
- தியாகவந்தி ராம மௌலி, நானா தாகுல்கர், விஜய் பப்ளிகேசன்ஸ் (நாக்பூர்)
- பிரிய ராமு, யோகிராஜ் பாகுல், கிரந்தாலி வெளியீடு
# யசுவந்த் அம்பேத்கர்

**யசுவந்த் பீம்ராவ் அம்பேத்கர்** (Yashwant Bhimrao Ambedkar) (12 திம்பர் 1912 - 17 செப்டம்பர் 1977). மேலும் **பையாசாகேப் அம்பேத்கர்** எனவும் அழைக்கப்பட்ட இவர் ஒரு இந்திய சமூக-சமய ஆர்வலரும், செய்தித்தாள் ஆசிரியரும், மனித உரிமை ஆர்வலரும், அரசியல்வாதியும், தலித் பௌத்த இயக்கத்தின் ஆர்வலருமாவார். இந்திய சட்ட அறிஞரும், முற்போக்குவாதியும், இந்திய அரசியலமைப்பின் தந்தையும், இந்திய சமுதாய மறுமலர்ச்சியாளருமான அம்பேத்கருக்கும், இரமாபாய் அம்பேத்கருக்கும் பிறந்த முதல் குழந்தையாவார். யசுவந்த் தனது தந்தையின் மறைவுக்குப் பிறகு தனது வாழ்க்கையை பௌத்ததிற்காக அர்ப்பணித்தார். மேலும் சமூக சமத்துவத்திற்கான தனது தந்தையின் போராட்டத்தை வேகமாக்கினார். இவர் அம்பேத்கரை பின்பற்றும் சமூகத்தை ஒற்றுமையாக வைத்திருக்க முயன்றார். மேலும் தலித் பௌத்த இயக்கத்தில் தீவிரமாக பங்கேற்றார்.  
இவரது தந்தை 1956 இல் காலமான பிறகு, அவர் இந்திய பௌத்த சங்கத்தின் இரண்டாவது தலைவரானார். மேலும் தனது தந்தையின் போராட்டத்தைத் தொடர்ந்தார். 1968 இல், இவர் அகில இந்திய பௌத்த மாநாட்டை ஏற்பாடு செய்தார். இவரது மரணத்திற்குப் பிறகு, இவரது மனைவி மீரா இந்திய பௌத்த சங்கத்தின் தலைவரானார். இவருக்கு பிரகாசு யசுவந்த் அம்பேத்கர் உட்பட நான்கு குழந்தைகள் இருந்தனர்.  
இவர் 1942 முதல் "ஜனதா" என்ற செய்தித்தாளின் ஆசிரியராக இருந்தார்.
# யசுவந்த் அம்பேத்கர்

## தனிப்பட்ட வாழ்க்கை

தனது மகன் யசுவந்த் (இடது) மற்றும் மருமகன் முகுந்த் (வலது)]]
இவர் 1912 சனவரி 12 அன்று பம்பாயில் பிறந்தார். ஏப்ரல் 19, 1953 இல், இவர் மீரா என்பவரை பௌத்த முறையில் திருமணம் செய்து கொண்டார். இவர்களுக்கு பிரகாசு அம்பேத்கர், இராமே, பீம்ராவ் மற்றும் ஆனந்தராஜ் ஆகிய நான்கு குழந்தைகள் உள்ளனர். இவரது ஒரே மகள் இரமா ஆனந்த் டெல்டும்ப்டேவை மணந்தார்.
# யசுவந்த் அம்பேத்கர்

## மதப் பணிகள்

அக்டோபர் 14, 1956 இல், இவர் நவயான பௌத்த மதத்திற்கு மாறினார். அவரது தந்தை அம்பேத்கர் இறந்த பிறகு, திசம்பர் 6, 1956 அன்று, இவர் இந்திய பௌத்த சங்கத்தின் இரண்டாவது தலைவரானார். இவர் இறக்கும் வரை (1956-1977) இப்பதவியில் இருந்தார். 1958 இல், தாய்லாந்தின் பேங்காக்கில் நடந்த உலக பௌத்த மாநாட்டில் இந்தியாவைப் பிரதிநிதித்துவப்படுத்தினார்.  
இவர் பல புத்தக் கோவில்களையும் அம்பேத்கரின் நினைவுச்சின்னங்களையும் கட்டினார். ஆகத்து 2, 1958 அன்று, புனேவில் உள்ள பீம்நகரில், அம்பேத்கரின் முழு அளவிலான வெண்கல சிலையை எழுப்பினார். அம்பேத்கரின் கல்லறையான சைத்திய பூமி நினைவுப் பணி இவரது முயற்சியால் நிறைவடைந்தது. 1972இல் இலங்கையில் நடந்த உலக பௌத்த மாநாட்டில் இந்தியாவை பிரதிநிதித்துவப்படுத்தினார்.
# யசுவந்த் அம்பேத்கர்

## அரசியல் பணி

யசுவந்த் அம்பேத்கர் தனது தந்தை அம்பேத்கர் நிறுவிய தாழ்த்தப்பட்டோர் கூட்டமைப்பின் வேர்களைக் கொண்ட இந்தியக் குடியரசுக் கட்சியின் இணை நிறுவனர் ஆவார் செப்டம்பர் 30, 1956 அன்று, அம்பேத்கர் "பட்டியல் சாதி கூட்டமைப்பை" கலைத்துவிட்டு "இந்திய குடியரசுக் கட்சி"யை நிறுவுவதாக அறிவித்தார். ஆனால் கட்சி உருவாவதற்கு முன்பு அவர் திசம்பர் 6, 1956 அன்று இறந்தார். அதன் பிறகு, அவரது ஆதரவாளர்களும் ஆர்வலர்களும் இந்த கட்சியை உருவாக்க திட்டமிட்டனர். கட்சியை நிறுவுவதற்காக 1957 அக்டோபர் 1 ஆம் தேதி நாக்பூரில் தலைவர் பதவிக்கான கூட்டம் நடைபெற்றது. இந்த கூட்டத்தில் ந.சிவராஜ், யசுவந்த் அம்பேத்கர், பி.டி.போரலே, ஏ.ஜி.பவார், தத்தா கட்டி, டி.ஏ.ரூபாவதே ஆகியோர் கலந்து கொண்டனர். இந்திய குடியரசுக் கட்சி 3 அக்டோபர் 1957 இல் உருவாக்கப்பட்டது. ந.சிவராஜ் கட்சியின் முதல் தலைவராக தேர்ந்தெடுக்கப்பட்டார்.  
இவர் 1960 முதல் 1966 வரை மகாராட்டிரா சட்டமன்ற உறுப்பினராகவும் இருந்தார்.  
1964 இல் இந்தியக் குடியரசுக் கட்சியின் தலைவர் ந. சிவராஜ் மும்பை மாநிலத் தலைவராக இவரைத் தேர்ந்தெடுத்தார். கட்சி1959 இல் நிலமற்ற மக்களுக்காக போராட்டத்தைத் தொடங்கியது.
# யசுவந்த் அம்பேத்கர்

## இறப்பு

இவர் 1977 செப்டம்பர் 17 அன்று இறந்தார். இவரது இறுதி சடங்கில் பத்து இலட்சத்துக்கும் அதிகமான மக்கள் கலந்து கொண்டனர். மும்பையில் தாதர் கல்லறையில் (சைத்யபூமி தூபிக்கு அடுத்ததாக) பௌத்த முறையில் தகனம் செய்யப்பட்டார்.
# யசுவந்த் அம்பேத்கர்

## இவரைப் பற்றிய புத்தகங்கள்

- "Suryaputra Yashwantrao Ambedkar" (The son of sun: Yashwant Ambedkar) — writer: Phulchandra Khobragade; Sanket Prakashan, Nagpur, 2014
- "Loknete Bhaiyasaheb Ambedkar" (The people's leader: Bhaiyasaheb Ambedkar) — writer: Prakash Janjal, Ramai Prakashan, 2019
# மிகை மேய்தல்

மிகை மேய்ப்புக்கு உள்ளான நியூ சௌத் வேல்சு பகுதி) தரிசாகி இருக்கிறது]]
மற்றும் எகிப்துக்கு இடையிலான எல்லைக் கோட்டின் செயற்க்கைக்கோள் புகைப்படம். இடதுபுறம் உள்ள எகிப்திய நிலம் மிகையாக மேயப்பட்டிருக்கிறது]]
மீண்டு வளர்வதற்கு நேரம் அளிக்கப்படாமல், தாவரங்கள் கால்நடைகளால் நீண்ட நேரங்களுக்கு மேயப்படும் போது, மிகை மேய்தலானது நடக்கிறது. செறிநிலை வேளாண்மை கடைப்பிடிக்கப்படாத போதும் கால்நடைகளை ஒழுங்காக கட்டுப்படுத்தாத போதும் மிகை மேயப்படுகிறது. மிகை மேய்ச்சலால் முதன்மை உற்பத்தி குறையும். உயிரியற் பல்வகைமை பாதிக்கப்படும். பாலைவனமாதல் நிகழ்வதற்கும் மண்ணரிப்பு ஏற்படுவதற்கும் மிகை மேய்ச்சல் காரணியாகக் கருதப்படுகிறது.
# மிகை மேய்தல்

## மிகைமேய்ச்சல் தற்காப்பு

பேண்தகு விவசாயம் புல்தரை பராமரிப்பு, கால்நடை பராமரிப்பு மற்றும் மேய்த்தல் அளவீடு உள்ளிட்டவையை அடிப்படையாகக் கொண்டது. இதைக் கடைப்பிடிப்பதின் மூலமும் நிலைகொள் வேளாண்மை பயிற்சிகளை மேற்கொள்வதும் மூலமும் மிகை மேய்ச்சலை தடுக்க முடியும்.
# மிகை மேய்தல்

## மிகைமேய்ப்புக்கான அறிகுறிகள்

ஒரு நிலம் அதிகமாக மேயப்படுகிறதா என்றறிய ஒரு சில அறிகுறிகள் உள்ளன. முக்கியமான அறிகுறி கால்நடைகளுக்கு உணவின்மை. தொடர்ச்சியான மேய்ச்சல் குட்டைப் புற்கள் வளர வழிவகுத்துவிடும். இவை இரண்டு அல்லது மூன்று அங்குலங்கள் தானிருக்கும். மிகை மேய்ப்புக்கு உள்ளாகாத பகுதிகளில் ஒரு மீட்டருக்கும் உயரமான புற்களை பார்க்க முடியும். கால்நடைகளை மேய விடும் போது, ஓரு மேய்ச்சலுக்கும் அடுத்த மேய்ச்சலுக்கும் புற்கள் வளரும் வரை இடைவெளி விடவேண்டும். இதன்மூலம் மிகைமேய்ச்சலைத் தவிர்க்கலாம்.
# மிகை மேய்தல்

## சூழலியல் சீர்கேடுகள்

மிகைமேய்ச்சல் மண்ணரிப்பை அதிகரிக்கும். மண்வளத்தையும் கணிசமாக குறைக்கும். கால்நடைகள் நடத்தல் மண்ணின் இறுக்கத்தை குறைத்து விடுவதால், நிலச்சரிவு நிகழ்வதற்கும் மிகை மேய்ச்சல் ஒரு காரணியாக அமைகிறது. தாவரங்களும் மிகை மேய்ச்சலால் அதிகம் பாதிக்கப்படுகின்றன.
# இராத்து அக்கேலி ஏய் (2020 இந்தி திரைப்படம்)

**இராத்து அக்கேலி ஏய்** (தமிழாக்கம்: இரவு தனிமையானது) 2020 ஆம் ஆண்டு வெளியான ஒரு இந்திய இந்தி மொழித் திகில் திரைப்படம் ஆகும். இது ஒரு நெட்பிளிக்சு பிரத்யேகத் திரைப்படம்.
# இராத்து அக்கேலி ஏய் (2020 இந்தி திரைப்படம்)

## கதைக்கரு

செல்வந்தர் இரகுவீர் சிங்கின் கொலையை விசாரிக்கச் செல்லும் நேர்மையான காவல் அதிகாரி **சடில் யாதவ்**, இரகுவீரின் இரண்டாம் மனைவி **இராதா**வின் மீதான காதலுக்கும் அடுத்தடுத்து நிகழும் சம்பவங்களால் ஏற்படும் குழப்பத்திற்கும் நடுவே கொலையாளி யார் என்று கண்டுபிடிப்பாரா என்கிற நோக்கில் கதை நகர்கிறது.
# இராத்து அக்கேலி ஏய் (2020 இந்தி திரைப்படம்)

## நடிகர்கள்

;**சடில் யாதவ்**
:என்கிற கதாப்பாத்திரத்தில் நடித்தார்
:நவாசுதீன் சித்திகி
:இந்த கதாப்பாத்திரம் இரகுவீர் சிங்கென்ற செல்வந்தரின் கொலையை விசாரிக்கும் ஒரு நேர்மையான காவல் அதிகாரி.  
;**ராதா**
:என்கிற கதாபாத்திரத்தில் நடித்தார்
:ராதிகா ஆப்தே
:வயதானவரான இரகுவீர் சிங்கிற்கு இரண்டாவது மனைவியாக வாக்கப்பட்டு அவரது குடும்பத்தினரால் பழிசாட்டப்படும் ஒரு பெண் கதாப்பாத்திரம்.  
இத்திரைப்படத்தில் சுவேதா திரிபாதி, திக்கமன்சு தூலியா, சிவானி இரகுவன்சி, ஆதித்யா சிரீவசுட்டவா, இலா அருண் மற்றும் பத்மாவதி இராவ்வு ஆகியோரும் நடித்திருந்தனர்.
# இராத்து அக்கேலி ஏய் (2020 இந்தி திரைப்படம்)

## தயாரிப்பு மற்றும் வெளியீடு

இத்திரைப்படத்தை உத்தரப் பிரதேசத்தின் இலக்னோ மற்றும் கான்பூர் ஆகிய இடங்களில் படமாக்கினர்.
இத்திரைப்படம் நெட்பிளிக்சின் பிரத்யேகத் திரைப்படமாக 31 சூலை 2020 அன்று வெளியானது.
# இராத்து அக்கேலி ஏய் (2020 இந்தி திரைப்படம்)

## வரவேற்பு

என்டிடிவியின் சைபல் சட்டர்சி இத்திரைப்படத்திற்கு **ஐந்துக்கு நான்கு** மதிப்பெண்கள் கொடுத்தார்.  
இந்தியன் எக்சுபிரசின் சுபுரா குப்தா **ஐந்துக்கு மூன்று** மதிப்பெண்கள் அளித்தார்.  
ஐ. எம். டி. பி இணையத்தளத்தில் இத்திரைப்படத்திற்கு **பத்துக்கு ஏழுப்புள்ளி மூன்று** மதிப்பெண்கள் கொடுக்கப்பட்டுள்ளது.
# எ டியூடர்

**எ டுயூடர்** (ATutor) என்பது ஒரு திற மூல வலை அடிப்படையிலான கற்றல் உள்ளடக்க மேலாண்மை அமைப்பு ஆகும்.
# எ டியூடர்

## பயன்பாடு

இணையவழிப் பாடநெறி மேலாண்மை, ஆசிரியர்களுக்கான தொழில்முறை மேம்பாடு, தொழில் வளர்ச்சி மற்றும் கல்வி ஆராய்ச்சி உள்ளிட்ட பல்வேறு சூழல்களில் எ டியூடர் பயன்படுத்தப்படுகிறது. இந்த மென்பொருள் அதன் அணுகல் அம்சங்களுக்கு தனித்துவமானது எனக் குறிப்பிடப்படுகிறது, (குறிப்பாக பார்வை குறைபாடுள்ள மற்றும் ஊனமுற்ற கற்பவர்களுக்கு பயனுள்ளதாக இருக்கும்) மேலும், அமெரிக்கன் சொசைட்டி நிறுவிய மென்பொருள் மதிப்பீட்டு அளவுகோல்களின்படியான கல்வி பயன்பாட்டிற்காகவும் இது பரவலாகவும் அறியப்படுகிறது. இந்த மென்பொருள் சர்வதேச அளவில் பயன்படுத்தப்படுகிறது மேலும், பதினைந்து மொழிகளில் மொழிபெயர்க்கப்பட்டுள்ளது.
# எ டியூடர்

## பின்னணி

இது முதன்முதலில் 2002 இன் பிற்பகுதியில் வெளியிடப்பட்டது. இந்த மென்பொருளை வெளியிடுவதற்கு முன்பாக இதன் மேம்பாட்டாளர்கள் இரு ஆய்வுகளை நடத்தினர். அதில் கற்றல் குறைபாடு உடையவர்களுக்கான இணையவழி கல்வி முறைகளைக் குறித்து ஆய்ந்தனர். ஆய்வுகளின் முடிவுகளில் அந்த நேரத்தில் பிரபலமான கற்றல் மேலாண்மை அமைப்புகள் , குறைந்தபட்ச கற்றல் அனுக்கத்தினை கற்றல் குறைபாடு உள்ளவர்களுக்கு வழஙகவில்லை என்பதனைக் கண்டறிந்தனர். மேலும் பார்வைக் குறைபாடு உள்ளவர்களால் இணையவழிக் கல்வியில் முழுவதாகப் பங்கேற்க இயலாததனையும் கண்டறிந்தனர்.
# பேசிக்-256

**பேசிக் -256** (Basic-256) என்பது கணினி நிரலாக்கத்தின் அடிப்படைகளை கற்றுக் கொள்ள உதவும் ஒரு திட்டமாகும். டேவிட் பிரின் எழுதிய "*ஒய் ஜானி கேனாட் கோட்*" என்ற கட்டுரையால் அகத் தூண்டல் பெற்ற இந்த திட்டம் 2007 இல் தொடங்கியது. நடுத்தர / உயர்நிலைப் பள்ளி மாணவர்களுக்கு கணினி நிரலாக்கத்தின் அடிப்படைகளை அறிய எளிய மற்றும் விரிவான சூழலை வழங்குவதே இதன் முக்கிய நோக்கம் ஆகும்.  
பேசிக்-256 என்பது முதலில் பேசிக் (நிரல் மொழி)<nowiki/>எனும் ஓர் எளிய பதிப்பாகத் துவங்கப்பட்டது. குறியீடு உரை, உரை வெளியீட்டுச் சாளரம் மற்றும் வரைகலைக் காட்சி சாளரம் ஆகிய அனைத்தும் ஒரே திரையில் தெரியும் வகையில் அமைக்கப்பட்டிருந்தது. இருப்பினும், அடுத்தடுத்த பதிப்புகள் புதிய அம்சங்கள் சேர்க்கப்பட்டன. அதாவது:  
- கோப்புகள் (Eof, Size) - பதிப்பு 9.4d
- சுட்டி நிகழ்வுகள் - பதிப்பு 9.4 டி
- தரவுத்தள செயல்பாடுகள் - பதிப்பு 0.9.6y
- முனையங்கள்- பதிப்பு 0.9.6.31
- வரைபடங்கள் (அகராதிகள்) - பதிப்பு 2.0.0.1  
முழுமையான ஆவணங்கள் ஆங்கிலம், உருசிய மொழி, இடச்சு, எசுப்பானியம் மற்றும் போர்த்துகீசிய மொழிகளில் கிடைக்கின்றன.
# பேசிக்-256

## இவற்றையும் காண்க

பேசிக் (நிரல் மொழி)
# சி.எ.ஆர்

**சி.எ.ஆர்.** - **காம்பஸ் அண்ட் ரூலர்** (C.a.R.– Compass and Ruler) ஓர் இலவச மற்றும் திறமூல ஊடாடும் வடிவியல் மென்பொருள் ஆகும். இதன்மூலம் யூக்ளீட் வடிவியல் மற்றும் யூக்ளீட் அல்லாத வடிவியல் அமைப்புகளைச் செய்ய இயலும். இந்த மென்பொருள் ஜாவா (நிரலாக்க மொழி) அடிப்படையிலானது. ஆசிரியர் ஐச்ஸ்டாட்-இங்கோல்ஸ்டாட்டின் கத்தோலிக்க பல்கலைக்கழகத்தின் ரெனே க்ரோத்மேன் ஆவார். இது குனு பொது பொது உரிமத்தின் (ஜிபிஎல்) விதிமுறைகளின் கீழ் உரிமம் பெற்றது.
# சி.எ.ஆர்

## பணிகள்

ஜாவா குறுநிரல்களை உருவாக்க இந்த மென்பொருள் பயன்படுகிறது. *ஆப்லெட்வியூவரினைப்* பயன்படுத்தி கட்டளை வரியிலிருந்து இந்த குறுநிரல்களைப் பயன்படுத்தலாம். (முன்னதாக இதனை உலாவியில் இயக்கப்படலாம், ஆனால் உலாவிகளில் ஜாவா ஆதரவு சில ஆண்டுகளாக முடக்கப்பட்டுள்ளது. )
# பிரகாசு யசுவந்த் அம்பேத்கர்

பாலாசாகேப் **அம்பேத்கர்** என்று பிரபலமாக அறியப்பட்ட **பிரகாசு யசுவந்த் அம்பேத்கர்** (*Prakash Yashwant Ambedkar*) (பிறப்பு 10 மே 1954) ஓர் இந்திய அரசியல்வாதியும் சமூக ஆர்வலரும், வழக்கறிஞருமாவார். இவர் வஞ்சித் பகுஜன் அகாடி என்ற அரசியல் கட்சியின் தலைவராவார். இவர் மூன்று முறை நாடாளுமன்ற உறுப்பினராகத் தேர்ந்தெடுக்கப்பட்டுள்ளார். இவர் அம்பேத்கரின் பேரனான இவர், இந்தியாவின் பன்னிரெண்டாவது மற்றும் பதின்மூன்றாவது மக்களவைக்கு அகோலா தொகுதியில் உறுப்பினராக இருந்தார். மேலும் இவர் இந்திய நாடாளுமன்றத்தின் இரு அவைகளிலும் பணியாற்றியுள்ளார்.
# பிரகாசு யசுவந்த் அம்பேத்கர்

## தனிப்பட்ட வாழ்க்கை

பிரகாசு அம்பேத்கர், இந்திய சட்ட அறிஞரும், முற்போக்குவாதியும், இந்திய சமுதாய மறுமலர்ச்சியாளருமான அம்பேத்கர் மற்றும் இரமாபாய் அம்பேத்கரின் மூத்த பேரன். அம்பேத்கரின் மகன் யசுவந்த் அம்பேத்கருக்கும் (பையாசாகேப்), அவரது மனைவி மீரா என்பவருக்கும் மகனாவார். அம்பேத்கர் குடும்பம் நவாயன பௌத்தத்தை பின்பற்றினார்கள். இவருக்கு பீம்ராவ் மற்றும் ஆனந்த்ராஜ் என்ற இரண்டு இளைய சகோதரர்களும், ஆனந்த் டெல்டும்ப்டேவை மணந்த இரமாபாய் என்ற ஒரு சகோதரியும் உள்ளனர். பிரகாசு அம்பேத்கர் அஞ்சலி மேடியோ என்பவரை திருமணம் செய்து கொண்டார். இவர்களுக்கு சுஜத் அம்பேத்கர் என்ற ஒரு மகன் இருக்கிறார்.
# பிரகாசு யசுவந்த் அம்பேத்கர்

## ஆரம்பகால வாழ்க்கையும் கல்வியும்

பிரகாசு அம்பேத்கர் 10 மே 1954 அன்று மும்பையில் பிறந்தார். 1972 ஆம் ஆண்டில் மும்பையின் புனித இசுடானிசுலாசு உயர்நிலைப் பள்ளியிலிருந்து தனது உயர்நிலைக் கல்வியை முடித்தார். 1978 ஆம் ஆண்டில், சித்தார்த்த கலைக் கல்லூரியில் இளங்கலை பட்டம் பெற்றார். 1981 ஆம் ஆண்டில் மும்பையின் சித்தார்த் சட்டக் கல்லூரியில் இளங்கலை சட்டப் பட்டம் (எல்எல்பி) பெற்றார்.
# பிரகாசு யசுவந்த் அம்பேத்கர்

## அரசியல் வாழ்க்கை

சூலை 4, 1994 இல், பிரகாசு அம்பேத்கர் பாரிப்பா பகுஜன் மகாசங்கை நிறுவினார். இந்த கட்சி இந்தியக் குடியரசுக் கட்சியின் பிற பிரிவுகளில் ஒரு பிளவுபட்ட குழுவாக இருந்தது. இது இவரது தாத்தா இறந்த பிறகு அவரது கட்டளைகளின் அடிப்படையில் அமைக்கப்பட்டது. அகோலா நகராட்சித் தேர்தலில் பாரிப்பா பகுஜன் மகாசங்கம் இந்திய தேசிய காங்கிரசு, சிவ சேனா, பாரதிய ஜனதா கட்சி போன்ற நிறுவப்பட்ட அரசியல் கட்சிகளில் போட்டியிட்டு வெற்றி பெற்றது. கட்சியின் விரிவாக்கம் 1995-க்குப் பிறகு தொடர்ந்தது, தலித் அல்லாத கட்சிகள் மற்றும் அமைப்புகள் சில பாரிப்பா பகுஜன் மகாசங்கத்தில் இணைந்துள்ளன.  
1990 - 1996 காலப்பகுதியில் பிரகாசு மாநிலங்களவை உறுப்பினராக இருந்தார். 1998 ஆம் ஆண்டு அகோலா மக்களவைத் தொகுதியிலிருந்து பன்னிரெண்டாவது மக்களவைத் தேர்தலில் இந்தியக் குடியரசுக் கட்சியின் வேட்பாளராக தேர்ந்தெடுக்கப்பட்டார். 1999 ஆம் ஆண்டில் அதே தொகுதியிலிருந்து இரண்டாவது முறையாக, பதின்மூன்றாவது மக்களவைத் தேர்தலுக்கான பாரிபா பகுஜன் மகாசங்கின் வேட்பாளராக தேர்ந்தெடுக்கப்பட்டார். மேலும் இவர் 2004 வரை மக்களவையில் உறுப்பினராக இருந்தார்.  
பிரகாசு அம்பேத்கர் 20 மார்ச் 2018 அன்று *வஞ்சித் பகுஜன் அகாதி* என்ற புதிய அரசியல் கட்சியை நிறுவினார். அதன் சித்தாந்தத்துடன் முதன்மையாக அரசியலமைப்பு, அம்பேத்கரிசம், சமய சார்பின்மை, சமூகவுடைமை மற்றும் முற்போக்குவாதம் ஆகியவற்றை வலியுறுத்தினார் . ஒரு வருடம் கழித்து 2019 மார்ச் 15 அன்று 2019 மக்களைவைத் தேர்தலுக்கு முன்னர், வஞ்சித் பகுஜன் அகாதியை ஒரு அரசியல் கட்சியாக பதிவு செய்தார். இதை கிட்டத்தட்ட 100 சிறு அரசியல் கட்சிகள் மற்றும் சமூக அமைப்புகள் ஆதரிக்கின்றன. இவர் வஞ்சித் பகுஜன் அகாதியின் தலைவராக இருக்கிறார்.  
2019 மக்களவைத் தேர்தலில் இவர் அகோலா ,சோலாப்பூர் ஆகிய இரு தொகுதியிலும் போட்டியிட்டு தோல்வியடைந்தார்.
# பிரகாசு யசுவந்த் அம்பேத்கர்

## சர்ச்சை

இவர் தனது ஆதரவாளர்களை தன்னைப் பற்றிய எதிரான கருத்துகளுக்கு வன்முறையை நாடுமாறு கேட்டுக் கொண்டதன் மூலமும், இந்திய வான்படை பாக்கித்தானில் நடத்திய தக்குதல்களுக்கு ஆதாரம் கேட்டு வெளியிட்ட இவரது அறிக்கையை விமர்சித்தவர்களிடமும் சர்ச்சையை ஏற்படுத்தினார். பல விமர்சகர்கள் இதை போர்க்குணமிக்க தலித் அரசியல் என்று அழைத்தனர்.
# சூர்யதேவர ராமச்சந்திர ராவ்

**சூர்யதேவர ராமச்சந்திர ராவ்** (Suryadevara Ramachandra Rao) ஒரு இந்திய ஆட்சிப் பணி அலுவலரும் மற்றும் இந்திய மாநிலமான குஜராத்தின் பெரிய பெருநகரமான சூரத்தின் முன்னாள் நகராட்சி ஆணையரும் ஆவார். 1994 ஆம் ஆண்டு பிளேக் தொற்றுநோய்களின் போது அவர் மேற்கொண்ட வளர்ச்சி முயற்சிகளுக்காகவும், ஒரு தூய்மையற்ற நகரத்தை இந்தியாவின் தூய்மையான மற்றும் பசுமையான நகரமாக மாற்றுவதற்கு மேற்கொண்ட முயற்சிகளுக்காகவும் அவர் மிகவும் பிரபலமானவர், இந்திய தேசிய கலை மற்றும் கலாச்சார அறக்கட்டளை நடத்திய கள ஆய்வின்படி சண்டிகருக்குப் பிறகு இந்த நகரம் இந்தியாவின் இரண்டாவது தூய்மையான நகரமாக மதிப்பிடப்பட்டுள்ளது. பின்னர் அவர் விசாகப்பட்டினம் துறைமுக அறக்கட்டளையின் தலைவரானார். தகவல் தொடர்பு மற்றும் தகவல் தொழில்நுட்ப அமைச்சகம் மற்றும் வர்த்தக மற்றும் கைத்தொழில் அமைச்சின் செயலாளராகவும் பணியாற்றினார். 1998 ஆம் ஆண்டில், இந்திய அரசாங்கத்தால் இந்திய குடிமக்களுக்கு வழங்கப்படும் மிக உயரிய விருதுகளில் நான்காவது இடத்தில் உள்ள பத்மசிறீ விருது இவருக்கு வழங்கப்பட்டது, பணியில் இருந்தபோது பத்ம விருதுகள் வழங்கப்பட்ட சில அரசு ஊழியர்களில் இவரும் ஒருவராவார். இவர் திருப்பதி ராஜு நினைவு விருதையும் பெற்றவர்.
# சவிதா அம்பேத்கர்

**சவிதா பீம்ராவ் அம்பேத்கர்** (Savita Bhimrao Ambedkar**)** (27 சனவரி 1909 - 29 மே 2003), **சாரதா கபீர்** என்ற பெயரில் பிறந்த இவர் ஒரு இந்திய சமூக ஆர்வலரும், மருத்துவரும் மற்றும் இந்திய அரசியலமைப்பின் தந்தை அம்பேத்கரின் இரண்டாவது மனைவியுமாவார். அம்பேத்கரை பின்பற்றுவரகளும், பௌத்த மதத்தினரும் இவரை **மா** அல்லது **மாசாகேப் (மராத்தி மொழியில்** அம்மா) என்று அழைத்தனர்.  
அம்பேத்கரின் பல்வேறு இயக்கங்களில், புத்தகங்கள், இந்திய அரசியலமைப்பு மற்றும் இந்து குறியீடு சட்டங்கள் மற்றும் தலித் பௌத்த இயக்கங்களின் போது, இவர் அவ்வப்போது அவருக்கு உதவினார். எட்டிலிருந்து பத்து ஆண்டுகளாக தனது வாழ்க்கையை நீட்டித்ததற்காக அம்பேத்கர் தனது "புத்தரும் அவரது தம்மமும்" என்ற புத்தகத்தின் முன்னுரையில் இவருக்கு பெருமை சேர்த்துள்ளார்.
# சவிதா அம்பேத்கர்

## ஆரம்பகால வாழ்க்கையும் கல்வியும்

1909 சனவரி 27 அன்று மும்பையில் ஒரு மராத்தி பிராமணக் குடும்பத்தில் பிறந்தார். இவரது பிறந்த பெயர் "சாரதா கபீர்" என்பதாகும். இவரது தாயின் பெயர் ஜானகி, தந்தையின் பெயர் கிருட்டிணராவ் விநாயக் கபீர். மகாராட்டிராவின் இரத்னகிரி மாவட்டத்தின் இராசபூர் வட்டத்திலுள்ள தோர்சு கிராமத்தில் இவரது குடும்பத்தினர் வசித்து வந்தனர். பின்னர், இவரது தந்தை இரத்னகிரியிலிருந்து மும்பைக்கு வந்தார்.  
இவர் ஒரு சிறந்த மாணவியாக இருந்தார். இவரது ஆரம்ப கல்வி புனேவிலிருந்தது. அதன்பிறகு, 1937 இல் மும்பையின் கிராண்ட் மருத்துவக் கல்லூரியில் மருத்துவம் பயின்றார். இவரது படிப்பு முடிந்ததும், குசராத்தில் உள்ள ஒரு பெரிய மருத்துவமனையில் முதல் வகுப்பு மருத்துவ அதிகாரியாக நியமிக்கப்பட்டார். ஆனால் சில மாதம் நோய்வாய்ப்பட்ட பிறகு, இவர் வேலையை விட்டுவிட்டு வீடு திரும்பினார். இவரது எட்டு உடன்பிறப்புகளில் ஆறு பேர் சாதி திருமணங்களைக் கொண்டிருந்தனர். அந்த நாட்களில் அது மராத்தி பிராமணருக்கு ஒரு அசாதாரண விஷயமாகும். சவிதா, "எங்கள் குடும்பம் சாதியினருக்கு இடையிலான திருமணங்களை எதிர்க்கவில்லை. ஏனென்றால் முழு குடும்பமும் படித்த மற்றும் முற்போக்கானது." என்றார்.
# சவிதா அம்பேத்கர்

## அம்பேத்கருடன்

மும்பையின் வைல் பார்லியிலிருந்த, எஸ். ஆர். இராவ் என்ற மருத்துவர் அம்பேத்கருடன் நெருங்கிய தொடர்பு கொண்டிருந்தார். தில்லியிலிருந்து மும்பைக்கு அம்பேத்கர் வந்தபோது, அடிக்கடி மருத்துவரை சந்திப்பார். மருத்துவர் இராவின் வீட்டிற்கு குடும்ப உறவு இருந்ததால் சாரதா கபீரும் வீட்டிற்கு வருவார்.  
பாபாசாகேப் அப்போது இந்தியத் தலைமை ஆளுநரின் செயற்குழுவில் தொழிலாளர் அமைச்சராக இருந்தார். அம்பேத்கரின் ஆளுமையால் சாரதா ஈர்க்கப்பட்டார். இவரது முதல் சந்திப்பில், அம்பேத்கர் ஒரு அசாதாரண மற்றும் சிறந்த நபர் என்பதை உணர்ந்தார். இந்த முதல் கூட்டத்தில், அம்பேத்கர் கபீரைப் பற்றி அக்கறையின்மையுடன் விசாரித்தார். இதற்குக் காரணம் இவரும் பெண்களின் முன்னேற்றத்திற்காக உழைப்பதே ஆகும். அம்பேத்கர் இவருக்கு வாழ்த்து தெரிவித்தார். இந்த கூட்டத்தில் பௌத்தம் பற்றிய விவாதமும் நடைபெற்றது.  
அவரது இரண்டாவது சந்திப்பு டாக்டர் மவலங்கரின் ஆலோசனை அறையில் நடந்தது. அம்பேத்கருக்கு அப்போது இரத்த அழுத்தம், இரத்த சர்க்கரை மற்றும் மூட்டு வலி இருந்தது. அவர் தூங்கவில்லை. கால்களில் நரம்பியல் வலி இருப்பதால், இன்சுலின் மற்றும் சில ஓமியோபதி மருந்துகள் ஓரளவிற்கு நிவாரணம் அளிக்கும். அவர் சிகிச்சைக்காக மும்பை சென்றார். அதே நேரத்தில், டாக்டர் சாரதா சிகிச்சையின் போது அம்பேத்கரை நெருங்கி வந்தார்.  
அம்பேத்கரின் முதல் மனைவி ரமாபாய் அம்பேத்கர் 1935 இல் நீண்ட நோயால் இறந்தார். 1947 ஆம் ஆண்டில், இந்திய அரசியலமைப்பை எழுதும் போது, பீம்ராவ் அம்பேத்கருக்கு நீரிழிவு மற்றும் உயர் இரத்த அழுத்தம் காரணமாக உடல்நலம் தொடர்பான பிரச்சினைகள் ஏற்பட்டன.  
1947 ஆம் ஆண்டில், அம்பேத்கர் தனது உடல்நிலை குறித்து கவலைப்படத் தொடங்கினார். இயற்கை காரணங்களுக்காக மருத்துவர் சாரதா கபீரை திருமணம் செய்து கொள்ள முடிவு செய்தார்.
# சவிதா அம்பேத்கர்

## திருமணம்

ஏப்ரல் 15, 1948 அன்று சாரதா கபீர் பீம்ராவ் அம்பேத்கரை மணந்தார். அப்போது இவருக்கு வயது 39, அமேத்கருக்கு வயது 57. அவர்களது திருமணத்திற்குப் பிறகு, அம்பேத்கரைப் பின்பற்றுபவர்கள் இவரை பிரபலமாக "மா" (தாய்) என்று அழைத்தனர்.  
திருமணத்திற்குப் பிறகு சாரதா 'சவிதா' என்ற பெயரை ஏற்றுக்கொண்டார். ஆனால் அம்பேத்கர் இவரை "செரா" என்று பழைய பெயரில் அழைப்பார்.
# சவிதா அம்பேத்கர்

## பௌத்த மதத்திற்கு மாற்றம்

1956 14 அக்டோபர் அன்று அசோக விசய தசமி (பௌத்த மதத்தை பேரரசர் அசோகர் ஏற்றுக்கொண்ட நாள்), சவிதா அம்பேத்கர் தனது கணவர் பீம்ராவ் அம்பேத்கருடன் நாக்பூரிலுள்ள தீக்சாபூமியில் பௌத்தத்தை ஏற்றுக்கொண்டார். இந்த மாற்றத்தின் மூலம் பௌத்த மதத்தை ஏற்றுக்கொண்ட முதல் பெண்மணியாக சவிதா அம்பேத்கர் ஆனார்.
# சவிதா அம்பேத்கர்

## குற்றச்சாட்டுகள் மற்றும் முரண்பாடுகள்

அம்பேத்கர் உடல்நிலை சரியில்லாமல் இருந்ததால் தில்லியிலிருந்து பலர் அம்பேத்கரை சந்திக்க வந்தனர். சவிதா அம்பேத்கருக்கு மனைவியாகவும் அவரது மருத்துவராகவும் ஒரு இரட்டை பொறுப்புகள் இருந்ததால் அவரது உடல்நலத்தைக் காரணம் காட்டி மறுத்துவிட்டார்.  
அம்பேத்கரின் மரணத்திற்குப் பிறகு, சில அம்பேத்கர் இயகத்தினர் இவர் அம்பேத்கரைக் கொன்றதாக குற்றம் சாட்டினர். இவர் ஒரு பிராமணர் என்பதால் அம்பேத்கர் இயக்கத்திலிருந்து விலகி இருந்தார். தில்லியில் உள்ள மெக்ராலியிலுள்ள பண்ணை இல்லத்திற்கு சென்றார். 1972 வரை, இவர் அங்கு வசித்து வந்தார். அப்போதைய பிரதமர் ஜவகர்லால் நேரு இந்த விவகாரத்தை விசாரிக்க ஒரு குழுவை அமைத்தார். மேலும் அந்தக் குழு விசாரணையின் பின்னர் இவரை குற்றச்சாட்டுகளிலிருந்து விடுவித்தது.  
பாபாசாகேப்பின் மறைவுக்குப் பிறகு, பிரதமர் ஜவகர்லால் நேரு, பிரதமர் இந்திரா காந்தி மற்றும் குடியரசுத் தலைவர் சர்வேபள்ளி சர்வபள்ளி இராதாகிருஷ்ணன் ஆகியோர் இவரை மாநிலங்களவைக்கு நிற்க வற்புறுத்தினர். ஆனால் அவர் கணவரின் கொள்கையை காரணம் காட்டி மூன்று முறையும் மறுத்துவிட்டார்.
# சவிதா அம்பேத்கர்

## தலித் இயக்கத்துடன் திரும்பியது

இந்திய குடியரசுக் கட்சியின் தலைவர் ராம்தாஸ் அதவாலே மற்றும் கங்காதர் காதே ஆகியோர் இவரை மீண்டும் பிரதான அம்பேத்கரைய இயக்கத்திற்கு அழைத்து வந்தனர். "தலித் சிறுத்தைகள்" என்ற இயக்கத்தின் இளம் ஆர்வலர்கள் இவரை மரியாதையுடன் நடத்தினர். "இந்து மதத்தில் புதிர்கள்" புத்தகத்தைப் பற்றிய இயக்கத்தில் இவர் ஒரு முக்கிய பங்கைக் கொண்டிருந்தார். இவரது பாத்திரம் இவரது மரியாதையைப் பெற்ற. மேலும் தலித்துகளின் தவறான புரிதலிலிருந்து விடுபட்டது. பிற்காலத்தில், தனக்கு வயதாகும்போது அங்கிருந்து பிரிந்தார். அம்பேத்கருக்கு இந்தியாவின் மிக உயர்ந்த குடிமை விருதான 'பாரத ரத்னா' வழங்கப்பட்டது. அம்பேத்கரின் பிறந்தநாளான 1990 ஏப்ரல் 14இல் அப்போதைய குடியரசுத் தலைவர் ரா. வெங்கட்ராமன் சவிதா அம்பேத்கரிடம் வழங்கி கௌரவித்தார்.
# சவிதா அம்பேத்கர்

## இறப்பு

கணவர் இறந்த பிறகு சவிதா அம்பேத்கர் தனிமையில் இருந்தார். பின்னர், இவர் மீண்டும் தலித் இயக்கத்தில் சிறிது காலம் சேர்ந்தார். ஏப்ரல் 19, 2003 அன்று, இவர் சுவாசிப்பதில் சிரமங்களை சந்தித்தார், மேலும் ஜே.ஜே. மருத்துவமனையில் அனுமதிக்கப்பட்டார். இவர் 29 மே 2003 அன்று தனது 94 வயதில் மும்பையில் உள்ள ஜே.ஜே மருத்துவமனையில் காலமானார்.
# சவிதா அம்பேத்கர்

## எழுத்துக்கள்

இவர் ஒரு மறக்கமுடியாததும் சுயசரிதையுமான "*டாக்டர் அம்பேத்கராஞ்ச்யா சக்வாசத்"* ( டாக்டர் அம்பேத்கருடன் இணைந்து ) என்ற மராத்தி புத்தகத்தை எழுதினார். டாக்டர் பாபாசாகேப் அம்பேத்கர் படத்திற்கும் இவர் பங்களித்தார். இந்த படத்தில் மிருனாள் குல்கர்னி இவரது கதாபாத்திரத்தில் நடித்தார்.
# சவிதா அம்பேத்கர்

## எழுத்துக்கள்

### சவிதா அம்பேத்கர் பற்றிய புத்தகங்கள்

- *Babasahebanchi Sawali: Dr. Savita Ambedkar (Maisaheb)* (Babasaheb's shadow: Dr. Savita Ambedkar (Maisaheb)) – Prof. Kirtilata Rambhau Petkar, 2016
- *Dr. Babasaheb Ambedkaranchya Sawlicha Sangharsh* (The struggle of the shadow of Dr. Babasaheb Ambedkar) — Vijay Sukhdeve
- *Dr. Maisaheb Ambedkaranchya Sahwasat* (In contact with Dr. Maisaheb Ambedkar) — Vaishali Bhalerao
- *Dr. Maisaheb Ambedkar* – Walmika Ahire
- *Great Self-Sacrifice of Maisaheb Ambedkar* – Prof. P. V. Sukhadeve
- *Maisahebanche Agnidivya* – Prof. P. V. Sukhadeve
- *Maisaheb: Charitra ani Karya* (Maisaheb: Biography and Work)
- *Mahamanvachi Sanjivani* (Sanjeevani of the Great Man)
# 1997 இரமாபாய் கொலைகள்

**1997 இரமாபாய் கொலைகள்** (1997 Ramabai killings) என்பது 1997 சூலை 11 அன்று மும்பையில் உள்ள இரமாபாய் அம்பேத்கர் நகர் குடியிருப்பில் தலித் குடியிருப்பாளர்கள் படுகொலை செய்யப்பட்டதை குறிப்பதாகும். அம்பேத்கரின் சிலையை சேதப்படுத்தியவர்களை கண்டித்து நடத்தப்பட்ட ஒரு கூட்டத்தை நோக்கி மகாராஷ்டிர காவல்துறை சுட்டனர். இந்த சம்பவத்தில் 10 தலித்துகள் கொல்லப்பட்டனர் மேலும், 26 பேர் காயமடைந்தனர்.  
துப்பாக்கிச் சூட்டுக்கு உத்தரவிட்டதாகக் கூறப்படும் காவல் துணை ஆய்வாளர் மனோகர் கதம் 2009 இல் பிணையில் விடுவிக்கப்பட்டார்.
# 1997 இரமாபாய் கொலைகள்

## தாக்குதல்கள்

இரமாபாய் அம்பேத்கர் நகர் என்பது மும்பை நகரில் முக்கியமாக தலித் நகரக் குடியிருப்பாகும். சூலை 11, 1997 அன்று, குடியிருப்புக்கு முன்னால் இருந்த அம்பேத்கரின் சிலை ஒன்றில் கழுத்தில் செருப்பு மாலை போடப்பட்டது கண்டறியப்பட்டது. குடியிருப்பாளர்கள் அருகிலுள்ள உள்ளூர் எண் 5, பந்த்நகர் காவல் நிலையத்தில் புகார் அளித்தனர். புகார்தாரர்கள் அதற்கு பதிலாக பிரதான பந்த்நகர் காவல் நிலையத்திற்கு அனுப்பப்பட்டனர். இதனால் எதிர்ப்பாளர்கள் கூட்டம் உருவாகத் தொடங்கியது. காலை 7 மணியளவில் குடியிருப்பாளர்கள் நெடுஞ்சாலையில் மறியலில் ஈடுபட்டனர்.
# 1997 இரமாபாய் கொலைகள்

## விசாரணை

படுகொலையைத் தொடர்ந்து, மகாராஷ்டிர அரசு நவம்பர் 1997 இல் இந்த விவகாரத்தை விசாரிக்க குண்டேவர் ஆணையத்தை நியமித்தது. 1999 இல், ஆணையம் தனது அறிக்கையை வெளியிட்டது. இரண்டு ஆண்டுகளுக்குப் பிறகு மனோகர் கதம் மீது அமர்வு நீதிமன்றத்தில் வழக்கு பதிவு செய்யப்பட்டது. சில ஆண்டுகளுக்குப் பிறகு, அது குற்றப் புலனாய்வுத் துறைக்கு மாற்றப்பட்டது. இது 2006 இல் குற்றப்பத்திரிகையை தாக்கல் செய்தது. 2009 ஆம் ஆண்டில், அமர்வு நீதிமன்றம் கதம் குற்றவாளி எனக் கண்டறிந்து அவருக்கு ஆயுள் தண்டனை விதித்தது. இருப்பினும், இந்த தண்டனை பின்னர் உயர் நீதிமன்றத்தால் இரத்து செய்யப்பட்டு, அவரை பிணையில் விடுவித்தது. ஏப்ரல் 2011 இல், பேருந்தை தீ வைத்ததற்காக கைது செய்யப்பட்ட போராட்டக்காரர்கள் விடுவிக்கப்பட்டனர். இந்த சம்பவத்தின் போது அவர்கள் அங்கில்லை என்று நீதிமன்றம் கண்டறிந்தது.
# 1997 இரமாபாய் கொலைகள்

## ஊடகங்களில்

இந்திய ஆவணப்படத் தயாரிப்பாளர் ஆனந்த் பட்வர்தன், விலாசு கோக்ரேவின் நண்பர், இந்த சம்பவத்தை அடிப்படையாகக் கொண்டு *ஜெய் பீம் காம்ரேட்* என்ற பெயரில் ஒரு ஆவணப்படத்தை உருவாக்கினார். குற்றம் சாட்டப்பட்ட காவலர்கள் சிறையில் அடைக்கப்படிருந்ததால் படப்பிடிப்புக்கு 14 ஆண்டுகள் ஆனதாகவும், குடியிருப்புவாசிகள் திரும்பவும் தங்கள் இல்லத்திற்கு திருமியதாகவும் பட்வர்தன் கூறினார்.
# குலப்புள்ளி லீலா

**குலப்புள்ளி லீலா** (*Kulappulli Leela*) என்பவர் ஒரு இந்திய நடிகை ஆவார். இவர் மலையாளத் திரைப்படங்கள் மற்றும் தொலைக்காட்சிகளில் முதன்மையாக நடித்துள்ளார். பெரும்பாலும் நகைச்சுவை வேடங்களில் நடித்துள்ள இவர், 100 க்கும் மேற்பட்ட படங்களில் நடித்துள்ளார். முதலில் மேடை நாடகங்களில் நடித்து தனது வாழ்க்கையைத் தொடங்கினார்.
# குலப்புள்ளி லீலா

## திரைப்படவியல்

### தமிழ்

- 2020 - மாஸ்டர்
- 2019 - *ஐரா* - பார்வதி
- 2018 - *நாச்சியார்*
- 2018 - *உழைக்கும் பாதை*
- 2016 - *நீ என்பது*
- 2016 - *மருது* - அப்பத்தா
- 2010 - *செம்மொழி*
- 2005 - *கஸ்தூரி மான்* - முனியம்மா
- 1995 - *முத்து*
# பி. வி. ராஜாராம பட்

**பி. வி. ராஜராம பட்** (B.V. Rajarama Bhat) கணிதத்தில் செயலிக் கோட்பாட்டில் நிபுணத்துவம் பெற்ற ஒரு இந்திய கணிதவியலாளர் ஆவார் . பெங்களூரில் உள்ள இந்திய புள்ளியியல் கழகத்தில் கணிதப் பேராசிரியராக உள்ளார்.  
பேராசிரியர் பட் தனது முதுகலைப் பட்டம் மற்றும் முனைவர் பட்டங்களை கொல்கத்தாவின் இந்திய புள்ளியியல் கழகத்தில் பெற்றார்.  
கணித அறிவியல் பிரிவில் இந்தியாவின் மிக உயர்ந்த அறிவியல் விருதான 2007 ஆம் ஆண்டில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசு அவருக்கு வழங்கப்பட்டது.
# பி. வி. ராஜாராம பட்

## பிற விருதுகள் / கெளரவங்கள்

- 1997 ஆம் ஆண்டில் இந்திய தேசிய அறிவியல் அகாதமியின் இளம் விஞ்ஞானி விருது
- பி.எம். பிர்லா அறிவியல் பரிசு - 1998 ஆம் ஆண்டு
# பி. வி. ராஜாராம பட்

## எழுதியுள்ள புத்தகங்கள்

- செயலி கோட்பாடு பற்றிய விரிவுரைகள், (ஆசிரியர் ஜி. எலியட் மற்றும் பி. ஃபில்மோர் ஆகியோருடன் இணைந்து), ஃபீல்ட்ஸ் இன்ஸ்டிடியூட் ஃபார் ரிசர்ச் இன் கணித அறிவியல் மோனோகிராஃப் தொடர், தொகுதி. 13, அமர். கணிதம். சொக். 323 பிபி. (1999).
- சி.சி.ஆர் இணைவளையங்கள், அமெரிக்கன் கணித சங்கத்தின் நினைவுகள், 149, எண். 709 (2001)
# சர்மிளா தாபா

**சர்மிளா தாபா** (*Sharmila Thapa*) என்பவர் நேபாளி வம்சாவளியைச் சேர்ந்த இந்திய தொலைக்காட்சி தொகுப்புரையாளர் மற்றும் நடிகை ஆவார். இவர் தமிழ் தொலைக்காட்சி துறையில் மிகவும் பிரபலமான தொகுப்பாளிகலில் ஒருவராக உள்ளார்.
# சர்மிளா தாபா

## ஆரம்பகால வாழ்க்கை மற்றும் பின்னணி

சர்மிளா நேபாளத்தின் பரத்பூரில் உள்ள நாராயங்கட்டில் பிறந்தவர். சென்னை அண்ணா நகரில் உள்ள அண்ணா ஆதர்ஷ் மகளிர் கல்லூரியில் சுற்றுலா மற்றும் பயண முகாமைத்துவத்தில் பட்டம் பெற்றார்.
# சர்மிளா தாபா

## தொழில்

சர்மிளா 2009 ஆம் ஆண்டில் இந்திய ஒன்றியம், தமிழ்நாட்டின் சென்னைக்கு, குடிபெயர்ந்தார். வடிவேல் பாலாஜியுடன் இணை தொகுப்பாளராக சர்மிளா தனது தொழில் வாழ்க்கையைத் தொடங்கினார். பின்னர், இவர் ஆதவனுடன் நிகழ்ச்சிகளை தொகுத்து வழங்கினார். சர்மிளா தாபா தமிழ் தொலைக்காட்சித் தொடரான தென்றலில் நடிகையாக அறிமுகமானார். இது தவிர, அஜித், ஜெயம் ரவி போன்ற தமிழ் நடிகர்களுடன் ஷர்மிளா ஒரு சில படங்களில் நடித்துள்ளார். ஆதித்யா தொலைக்காட்சியில் வாங்க சிரிக்கலாம் என்ற காலை நிகழ்ச்சியை சர்மிளா தொகுத்து வழங்குகின்றார்.
# சர்மிளா தாபா

## தனிப்பட்ட வாழ்க்கை

சர்மிளா தாபா தனது நீண்டகால காதலரும் நடன உதவி இயக்குனருமான ரகுவை 2019 சூனில் மணந்தார். இவர்கள் 2020 ஆம் ஆண்டில் விஜய் தொலைக்காட்சியின் ரியாலிட்டி ஷோவான மிஸ்டர் அண்ட் மிஸஸ் சின்னத்திரை பருவம் 2 நிகழ்ச்சியில் கலந்து கொண்டனர். அந்த நிகழ்ச்சியில் இந்த இணையர் முதல் இடத்தைப் பிடித்தனர்.
# சர்மிளா தாபா

## திரைப்படவியல்

- கேப்மாரி
- விசுவாசம்
- வேதாளம்
- டீ கடை ராஜா
- கொஞ்சம் கொஞ்சம்
- சகலகல வல்லவன்
- கப்பல்
# வி. அனுசுயா பாய்

**வி. அனுசுயா பாய்** (V. Anusuya Bai) (பிறப்பு 23 ஆகஸ்ட் 1953) ஒரு இந்திய முன்னாள் தட மற்றும் கள விளையாட்டு வீராங்கனை ஆவார். அவர் 1975 இல் அர்ஜுனா விருதையும் 1976 இல் பாகிஸ்தானில் நடந்த சர்வதேச தடகள கூட்டத்தில் நான்கு தங்கப் பதக்கங்களையும் வென்றார். அவர் இந்தியாவின் சென்னையில் பிறந்தார். அவர் 1973 மாஸ்கோவில் கோடைக்கால யுனிவர்சியேட் விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார். விரைவோட்ட நிகழ்வுகள் மற்றும் வட்டெறிதல் போட்டிகளில் அவர் பங்கு பெற்றார். அவர் 2013 ஆம் ஆண்டு ஆகஸ்ட் மாதத்தில் சென்னையின் தெற்கு இரயில்வேயின் துணைத் தலைமை பணியாளர் நலன் அலுவலராக ஓய்வு பெற்றார்.  
1977 ஆம் ஆண்டில் மேற்கு ஜெர்மனியின் டுசெல்டார்ஃப் நகரில் நடந்த முதல் உலக தடகள வெற்றியாளர் போட்டியில் ஆசியாவை பிரதிநிதித்துவப்படுத்தியதாக *இந்து* தவறாக அறிவித்தது. அந்த ஆண்டு நடைபெற்ற நிகழ்வு 1977 ஐ.ஏ.ஏ.எஃப் உலகக் கோப்பை மற்றும் பாயின் பெயர் முடிவுகளில் இடம்பெறவில்லை.  
இந்தியாவில் தேசிய அளவில் விளையாட்டு வீரர்களுக்கு வழங்கப்படும் உயர்ந்த விருதான் அர்ஜுனா விருதை தமிழ்நாட்டிலிருந்து பெற்று வந்த முதல் பெண்மணி இவர் ஆவார்.
# கே. கே. பிரேமசந்திரன்

**கே.கே. பிரேமசந்திரன்** (*K. K. Premachandran*) ஒரு இந்திய தடகள வீரர் ஆவார். இவர் 400 மீட்டர் ஓட்டப்பந்தயத்தில் நிபுணத்துவம் பெற்றவர். 1982 ஆசிய விளையாட்டுப் போட்டிகளில் 400 மீட்டர் ஓட்டப்பந்தயத்தில் வெள்ளிப் பதக்கம் வென்ற இவர் மில்கா சிங்கின் வாரிசு என்று பாராட்டப்பட்டார்.
# கே. கே. பிரேமசந்திரன்

## தொழில்

1982 ஆம் ஆண்டு புதுடில்லியில் நடந்த ஆசிய விளையாட்டுப் போட்டிகளில் 400 மீட்டர் ஓட்டப்பந்தயத்தில் பிரேமச்சந்திரன் வெள்ளிப் பதக்கம் வென்றார், இறுதிப் போட்டியில் 47.27 வினாடிகள் காலத்தில் 200 மீட்டர் தொலைவை ஓடினார்.
# கே. கே. பிரேமசந்திரன்

## இறப்பு

கேரளாவின் கொச்சியில் பாரிய மாரடைப்பைத் தொடர்ந்து பிரேமச்சந்திரன் 16 ஏப்ரல் 2001 அன்று 46 வயதில் இறந்தார்.
# அஞ்சு

**அஞ்சு** (*Anju*) என்பவர் ஓர் இந்திய திரைப்பட நடிகை ஆவார். இவர் மலையாள, தமிழ்த் திரைப்படங்களில் பணியாற்றியதற்காக மிகவும் பிரபலமாக அறியப்படுகிறார். இவர் **பேபி அஞ்சு** என்ற பெயரில் **குழந்தை** நட்சத்திரமாக திரைப்படத் துறைக்கு வந்தார். இவர் தமிழ்நாட்டைச் சேர்ந்தவர். இப்போது தொலைப் படங்கள் மற்றும் தொலைக்காட்சித் தொடர்களில் நடித்து வருகிறார். இவர் தனது இரண்டு வயதில் 1979 ஆம் ஆண்டில் உதிரிப்பூக்கள் என்ற தமிழ்த் திரைப்படத்தில் குழந்தை நட்சத்திரமாக அறிமுகமானார். கன்னடம் மற்றும் தெலுங்கு திரைப்படங்களிலும் நடித்துவந்தார். 1988 ஆம் ஆண்டில் *ருக்மிணி* திரைப்படத்திற்காக சிறந்த நடிகைக்கான கேரள அரசு திரைப்பட விருதை வென்றார்.
# அஞ்சு

## தனிப்பட்ட வாழ்க்கை

இவர் ஒரு முஸ்லீம் தந்தைக்கும், இந்து தாய்க்கும் தமிழ்நாட்டில் பிறந்தார். கன்னட நடிகர் டைகர் பிரபாகரை 1995 இல் திருமணம் செய்து கொண்டார், 1996 இல் விவாகரத்து பெற்றார். இவர்களுக்கு 1996 இல் மகன் அர்ஜுன் பிறந்தார்.
# அஞ்சு

## விருதுகள்

- 1988 ருக்மிணி படத்தில் நடித்ததற்காக, **சிறந்த நடிகைக்கான கேரள அரசு திரைப்பட விருது**
# அஞ்சு

## திரைப்படவியல்

### தமிழ்

| 1979 | *உதிரிப்பூக்கள்* | பவாணி | குழந்தை நட்சத்திரம் |
| --- | --- | --- | --- |
| 1980 | *பூட்டாத பூட்டுகள்* | குழந்தை நட்சத்திரம் |  |
| 1980 | பொல்லாதவன் | குழந்தை நட்சத்திரம் |  |
| 1981 | *சின்னமுள் பெரியமுள்* | டோலி | குழந்தை நட்சத்திரம் |
| *மீண்டும் கோகிலா* | சுப்பிரமணியம், கோகிலாவின் மகள் | குழந்தை நட்சத்திரம் |  |
| *கர்ஜனை* | ஆசா | குழந்தை நட்சத்திரம் |  |
| *பால நாகம்மா* | குழந்தை நட்சத்திரம் |  |  |
| 1982 | *இட்லர் உமாநாத்* | குழந்தை நட்சத்திரம் |  |
| *டார்லிங், டார்லிங், டார்லிங்* | குழந்தை நட்சத்திரம் |  |  |
| *பொய் சாட்சி* | குழந்தை நட்சத்திரம் |  |  |
| *வடிவங்கள்* | வினி | குழந்தை நட்சத்திரம் |  |
| *அழகிய கண்ணே* | குழந்தை நட்சத்திரம் |  |  |
| *பூம்பூம் மாடு* | குழந்தை நட்சத்திரம் |  |  |
| 1983 | *வில்லியனூர் மாதா* | லலிதா | குழந்தை நட்சத்திரம் |
| 1984 | *நீ தொடும்போது* | குழந்தை நட்சத்திரம் |  |
| 1984 | *அன்புள்ள மலரே* | குழந்தை நட்சத்திரம் |  |
| 1985 | *என் செல்வம்* | குழந்தை நட்சத்திரம் |  |
| *ஊஞ்சலாடும் உறவுகள்* | குழந்தை நட்சத்திரம் |  |  |
| 1986 | *ஆயிரம் பூக்கள் மலரட்டும்* | குழந்தை நட்சத்திரம் |  |
| 1989 | *முந்தானை சபதம்* | குழந்தை நட்சத்திரம் |  |
| 1990 | *கேளடி கண்மணி* | அனு |  |
| *எங்கள் சாமி ஐயப்பன்* | லட்சுமி |  |  |
| *அரங்கேற்ற வேளை* | தொழிலதிபரின் மகள் |  |  |
| 1991 | *அதிகாரி* | அனு |  |
| *நான் போகும் பாதை* | லட்சுமி |  |  |
| *என் பொட்டுக்கு சொந்தக்காரன்* |  |  |  |
| 1992 | *அக்னி பார்வை* | சாந்தி |  |
| *அபிராமி* | இராஜேஸ்வரி |  |  |
| 1993 | *ஆதித்யன்* | தெய்வானை |  |
| *பிரதாப்* | பிரியா |  |  |
| *புருஷ லட்சணம்* | அஞ்சு |  |  |
| *கட்டளை* | அஞ்சு |  |  |
| 1995 | *இளவரசி* | இளவரசி |  |
| 1996 | *கோபாலா கோபாலா* | பாத்திமா |  |
| 1999 | *என்றென்றும் காதல்* | கிருஷ்ணனின் மனைவி |  |
| *பூமகள் ஊர்வலம்* | சரவணனின் தாய் |  |  |
| *உனக்காக எல்லாம் உனக்காக* | சாவித்திரி |  |  |
| 2000 | *குபேரன்* | தங்கம் |  |
| *ஜேம்ஸ் பாண்டு* |  |  |  |
| 2003 | *பாப் கார்ன்* | வள்ளி |  |
| *உன்னைச் சரணடைந்தேன்* | தேஜாவின் தாய் |  |  |
| *மிலிட்டரி* | வேலு நாயக்கரின் மனைவி |  |  |
| 2007 | *வீராப்பு* | கொடி |  |
| *பொல்லாதவன்* | செல்வத்தின் மனைவி |  |  |
| 2009 | *இந்திர விழா* | இந்திரா |  |
| 2010 | *நீயும் நானும்* | சுனிதா |  |
| 2011 | *மின்சாரம்* | அமைச்சர் |  |
| 2013 | *மதயானைக் கூட்டம்* | தீபா | } |
# அஞ்சு

## தொலைக்காட்சி

| 1999-2001 | *சித்தி* | சன் டிவி | வைதேகி | தமிழ் | தொலைக்காட்சி அறிமுகம் |
| --- | --- | --- | --- | --- | --- |
| - | 2000-2001 | *கிருஷ்ணதாசி* | விரிவுரையாளர் கல்யாணி |  |  |
| 2001 | *சூலம்* |  |  |  |  |
| 2002-2003 | *அகல் விலக்குகல்* |  |  |  |  |
| *காயத்ரி* | பிரியா | ஜெமினி டி.வி. | தெலுங்கு |  |  |
| 2004 | *மனசி* | டி.டி மலையாளம் | மலையாளம் |  |  |
| *கடமட்டத்து கதனார்* | ஆசியநெட் | எட்டுகெட்டில் பானுமதி |  |  |  |
| 2005-2006 | செல்வி | சன் டிவி | முரட்டு பாண்டியனின் மனைவி | தமிழ் |  |
| 2007 | *அராசி* | சன் டிவி | முரட்டு பாண்டியனின் மனைவி |  |  |
| 2009 | *தேவி மகாத்யம்* | ஆசியநெட் | பங்கஜாக்ஷி | மலையாளம் |  |
| 2016–2018 | *சத்யம் சிவம் சுந்தரம்* | அமிர்தா டி.வி. | பைரவி |  |  |
| 2020 - தற்போது வரை | *மகரசி* | சன் டிவி | சாமுண்டேஸ்வரி | தமிழ் |  |
# ஜியோஜிப்ரா

**ஜியோஜிப்ரா** (GeoGebra) (***Geo**metry* மற்றும் *Al**gebra*** ஆகிய இரு வார்த்தைகளில் இருந்து உருவான ஒட்டுச் சொல்) என்பது ஒரு ஊடாடும் வடிவியல், இயற்கணிதம், புள்ளியியல் மற்றும் நுண்கணித மென்பொருள் ஆகும். ஆரம்பப் பள்ளி முதல் பல்கலைக்கழகம் வரை கணிதம் மற்றும் அறிவியல் பாடங்களின் கற்றல்- கற்பித்தலுக்கும் உதவும் நோக்கில் உருவாக்கப்பட்டுள்ளது.இது கணினி ( விண்டோஸ், மேக் ஓஎஸ் மற்றும் லினக்ஸ் ), கைக் கணினி ( ஆண்ட்ராய்டு, ஐபாட் மற்றும் விண்டோஸ் ) மற்றும் வலைச் செயலி ஆகியவற்றுக்கான பயன்பாடுகளுடன் ஜியோஜிப்ரா பன்னியக்கு தளங்களில் கிடைக்கிறது.  
மார்கசு ஓகன்வார்டர், 2001 ஆம் ஆண்டில் சால்ஸ்பர்க் பல்கலைக்கழகத்தில் தனது முதுகலை ஆய்வறிக்கையின் ஒரு பகுதியாக இந்தத் திட்டத்தைத் தொடங்கினார். வெற்றிகரமான *கிக்ஸ்டார்ட்டர்* பிரச்சாரத்திற்குப் பிறகு, ஜியோஜிப்ரா ஒரு ஐ-பேடு, ஆண்ட்ராய்டு மற்றும் விண்டோசு ஸ்டோர் பயன்பாட்டு பதிப்பைச் சேர்க்க அதன் பிரசாதத்தை விரிவுபடுத்தியது.  
இந்த திட்டம் இப்போது திறந்த மூல மென்பொருள் மற்றும் பன்மொழிகளில் பயன்படுத்தும் வகையிலும் உள்ளது. மேலும், ஓகன்வார்ட்டர் லின்ஸ் பல்கலைக்கழகத்தில் அதன் வளர்ச்சியினை முன்னெடுத்து வருகிறார்.  
ஜியோஜிப்ராவின் தலைமை அலுவலகம் ஆஸ்திரியாவின் லின்ஸில் உள்ளது. இது வணிக மற்றும் இலாப நோக்கமற்ற ஆகிய இரு வகைகளிலும் பயனர்களுக்கு மேகக் கணிமை சேவைகளை வழங்குகிறது.
# ஜியோஜிப்ரா

## உரிமம்

ஜியோஜிப்ராவின் மூலக் குறியீடு குனு பொது பொது உரிமத்தின் (ஜிபிஎல்) கீழ் உரிமம் பெற்றது மற்றும் பிற மென்பொருள் அல்லாத அனைத்து கூறுகளும் படைப்பாக்கப் பொதுமங்கள் BY-NC-SA இன் கீழ் உள்ளன. இந்த மென்பொருளின் வணிக பயன்பாடு சிறப்பு உரிமம் மற்றும் ஒத்துழைப்பு ஒப்பந்தத்திற்கு உட்பட்டது.
# ஜியோஜிப்ரா

## விருதுகள்

- ஆர்க்கிமிடிஸ் 2016: கணிதம் பிரிவில் எம்.என்.யூ விருது (ஹாம்பர்க், ஜெர்மனி)
- 2015 ஆம் ஆண்டின் மைக்ரோசாப்ட் பார்ட்னர் விருது : இறுதிப் போட்டியாளர், பொதுத்துறை: கல்வி (ரெட்மண்ட், டபிள்யூஏ, அமெரிக்கா)
- முன்மாதிரியான இணைய கற்றல் வளங்களுக்கான மெர்லோட் விருது - மெர்லோட் கிளாசிக்ஸ் 2013 (லாஸ் வேகாஸ், நெவாடா, அமெரிக்கா)
- என்.டி.எல்.சி விருது 2010: தேசிய தொழில்நுட்ப தலைமை விருது 2010 (வாஷிங்டன் டி.சி, அமெரிக்கா)
- தொழில்நுட்ப விருது 2009: கல்வி பிரிவில் பரிசு பெற்றவர் (சான் ஜோஸ், கலிபோர்னியா, அமெரிக்கா)
- பெட் விருது 2009: பிரித்தானிய கல்வி தொழில்நுட்ப விருது பிரிவில் இறுதிப் போட்டியாளர்
- SourceForge.net சமூக தேர்வு விருதுகள் 2008: இறுதிப் போட்டியாளர், கல்வியாளர்களுக்கான சிறந்த திட்டம்
- AECT சிறப்பு மேம்பாட்டு விருது 2008: கல்வி தொடர்பு மற்றும் தொழில்நுட்ப சங்கம் (ஆர்லாண்டோ, அமெரிக்கா)
- *லெஸ் டிராபீஸ் டு லிப்ரே* 2005: சர்வதேச இலவச மென்பொருள் விருது, வகை கல்வி (சோய்சன், பிரான்ஸ்)
- கொமினியஸ் 2004: ஜெர்மன் கல்வி ஊடக விருது (பெர்லின், ஜெர்மனி)
- லர்னி விருது 2005: ஆஸ்திரிய கல்வி மென்பொருள் விருது
- டிஜிட்டா 2004: ஜெர்மன் கல்வி மென்பொருள் விருது (கொலோன், ஜெர்மனி)
- லர்னி விருது 2003: ஆஸ்திரிய கல்வி மென்பொருள் விருது (வியன்னா, ஆஸ்திரியா)
- ஈசா 2002: ஐரோப்பிய கல்வி மென்பொருள் விருது (ரோன்னேபி, சுவீடன்)
# மேக் ஓஎஸ்

**மேக் ஓஎஸ்** (MacOS) ( முன்னர் இது **மேக்&nbsp;ஓ.எஸ்&nbsp;எக்ஸ்** மற்றும் **ஓ.எஸ்&nbsp;எக்ஸ்** எனவும் அழைக்கப்பட்டது ) என்பது 2001 ஆம் ஆண்டு முதல் ஆப்பிள் நிறுவனம் உருவாக்கி விற்பனை செய்த தனியுரிம வரைகலை இயக்க முறைமைகளின் தொடர் ஆகும். இது ஆப்பிளின் மக்கின்டொஷ் கணினிகளுக்கான முதன்மை இயக்க முறைமையாகும். கணினி, மடிக்கனினி சந்தையில், மற்றும் இணையப் பயன்பாட்டின் மூலம், மைக்ரோசாப்ட் விண்டோசுக்குப் பிறகு இது மிகவும் பரவலாகப் பயன்படுத்தப்படும் இரண்டாவது கணினி ஓஎஸ் ஆகும் .  
மேகிண்டோஷ் இயக்க முறைமைகளின் இரண்டாவது பெரிய தொடர் இதுவாகும். முதலாவது 1984 ஆம் ஆண்டில் அறிமுகப்படுத்தப்பட்ட கிளாசிக் மேக் ஓஎஸ் என்று அழைக்கப்படுகிறது, இதன் இறுதி வெளியீடு 1999 இல் வெளியான மேக் ஓஎஸ் 9 ஆகும்.  
1999 முதல் 2005 வரை மேக் ஓஎஸ் எக்ஸ் வெளியீடுகள் அந்தக் காலத்தின் *பவர்பிசி* அடிப்படையிலான வன்பொருளில் இயங்கின. 2006 முதல் இன்டெல் கட்டமைப்பை நோக்கிய மாற்றத்தின் போது, இன்டெல்-அடிப்படையிலான மேக்ஸிற்கான பதிப்புகள் 32-இருமம் மற்றும் 64-இரும கணிப்பிகளுடன் வெளியிடப்பட்டன.
# மேக் ஓஎஸ்

## வரலாறு

### மென்பொருள் பொருந்தக்கூடிய தன்மை

**மேகோஸ் பதிப்புகள் மற்றும் அவை இயங்கும் மென்பொருளின் பட்டியல்**  
| 2020 |
| --- |
# இரம்சான் கான்

**முன்னா மாஸ்டர்** என்று பிரபலமாக அறியப்படும் **இரம்சான் கான்** (Ramzan Khan) ஒரு இந்திய பாடகரும் சமூக சேவகருமாவார். இவர் பக்தி பாடல்களை பாடி தனது மாடுகளை கவனித்து வருகிறார். இவர் ராஜஸ்தானின் ஜெய்ப்பூர் மாவட்டத்தைச் சேர்ந்தவர். கலைக்கு இவர் செய்த பங்களிப்புக்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.  
2019 நவம்பரில் பனாரசு இந்து பல்கலைக்கழகத்தின் சமசுகிருத வித்யா தர்ம விக்யான் துறையில் உதவி பேராசிரியராக இவரது மகன் பெரோசு கான் என்பவரை நியமித்ததில் சர்ச்சை எழுந்ததையடுத்து, மாடுகள் மற்றும் கிருட்டிண-பக்தி மீதான தனது அர்ப்பணிப்புக்காக இவர் வெளிச்சத்திற்கு வந்தார். சமசுகிருத மொழியில் சாத்திரி பட்டம் பெற்ற இவர், *சிறீ சியாம் சுரபி வந்தனா* என்ற புத்தகத்தை எழுதியுள்ளார்.
# ஜெகதீசு லால் அகுஜா

**லங்கர் பாபா** என்று பிரபலமாக அழைக்கப்படும் **ஜெகதீஷ் லால் அகுஜா** (Jagdish Lal Ahuja) இந்தியாவின் சண்டிகரைச் சேர்ந்த சமூக சேவகராவார். இவர் பசியால் வாடுபவர்களுக்கும், ஏழை மக்களுக்கு இலவச உணவு வழங்குவதில் பெயர் பெற்றவர். 2020 ஆம் ஆண்டில், சமூகப் பணிகளில் இவர் செய்த பங்களிப்புகளுக்காக இந்தியாவின் நான்காவது மிக உயர்ந்த குடிமகன்களுக்கான விருதான பத்மசிறீ விருது இவருக்கு வழங்கப்பட்டது.
# ஜெகதீசு லால் அகுஜா

## ஆரம்ப கால வாழ்க்கை

இந்தியப் பிரிவினையைத் தொடர்ந்து அகுஜா தனது 20 வயதில் பெசவரிலிருந்து இந்தியாவுக்கு குடிபெயர்ந்தார். இவரது குடும்பம் பாட்டியாலாவிலும் பின்னர் அமிர்தசரசு மற்றும் மான்சவிலும் தஞ்சம் புகுந்தது.
# ஜெகதீசு லால் அகுஜா

## சமூகப் பணி

அகுஜா தினமும் 2500 மக்கள் ஏழைகளுக்கும் பட்டினியால் வாடுபவர்களுக்கும் லங்கர் ஏற்பாடு செய்வதன் மூலம் சேவை செய்து வருகிறார். சண்டிகரின் முதுகலை மருத்துவ கல்வி மற்றும் ஆராய்ச்சி நிறுவனத்தில் லங்கரை ஏற்பாடு செய்யத் தொடங்கினார். சனவரி 2000 இல் புற்றுநோய்க்கான சிகிச்சைக்காக அங்கு அனுமதிக்கப்பட்டார். பின்னர் சண்டிகரின் பிரிவு 32இல் உள்ள அரசு மருத்துவக் கல்லூரி மற்றும் மருத்துவமனைக்கு இலவச உணவை வழங்க ஆரம்பித்தார்.  
2020 ஆம் ஆண்டு நிலவரப்படி, இவருக்கு 85 வயது. கடந்த 19 ஆண்டுகளாக மக்களுக்கு இலவச உணவை வழங்கி வருகிறார். இவர் தனது 36 ஏக்கர் பண்ணை, 9 ஏக்கர் பண்ணை, பஞ்ச்குலாவில் ஒரு நிலம், ஓரிரு கடைகளை இலவச உணவு வழங்குவதற்காக விற்றார்.
# யோகி ஆரோன் (மருத்துவர்)

**யோகி ஆரோன்** (Yogi Aeron) (பிறப்பு 1937) இந்தியாவைச் சேர்ந்த ஒரு *பிளாஸ்டிக்* அறுவை சிகிச்சை நிபுணராவார். 2020 ஆம் ஆண்டில், மருத்துவத் துறையில் இவர் ஆற்றிய சிறப்பான பணிக்காக இவருக்கு இந்திய அரசு பத்மசிறீ விருது வழங்கியது.